Diari Oficial de la Generalitat Valenciana


Sumari del DOGV 2483, del 04-04-1995 (1995/834327)

ORDRE de 9 de març de 1995, de la Conselleria de Medi Ambient, per la qual es convoquen ajudes per a treballs especialitzats de redacció i desenvolupament de plans de recuperació i maneig d'espècies amenaçades de flora i fauna silvestres
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/09/(2)/dof/vci/html**

### Dades del document

Número de DOGV
:   2483

Data del DOGV
:   04-04-1995

Secció del DOGV
:   DISPOSICIONS GENERALS

Número del document
:   1995/834327


Data del document
:   09-03-1995

Organisme emissor
:   Conselleria de Medi Ambient

Tipus de document
:   Ordre

ORDRE de 9 de març de 1995, de la Conselleria de Medi Ambient, per la qual es convoquen ajudes per a treballs especialitzats de redacció i desenvolupament de plans de recuperació i maneig d'espècies amenaçades de flora i fauna silvestres   
La Llei de Pressupostos de la Generalitat Valenciana per a 1995 preveu l'establiment d'una línia de subvencions orientades al desenvolupament d'activitats de planificació i execució dels plans de recuperació i maneig d'espècies de flora i fauna silvestres. Els fons corresponents s'adscriuen al programa Conservació del Medi Natural, adscrits a la direcció general del mateix nom. De cara a la convocatòria de 1995, s'ha previst que els fons de la línia servesquen per a potenciar activitats en aquelles espècies que, tenint major grau d'amenaça, concentren en paral.lel menys esforços conservacionistes.  
Per tot això, a proposta de la Direcció General de Conservació del Medi Natural,  
ORDENE  
Article primer. Objecte de les subvencions  
És objecte d'aquesta ordre convocar la concessió de subvencions per finançar la dedicació directa dels perceptors al desenvolupament de projectes consistents en:  
- La redacció i l'execució de plans de recuperació i maneig d'espècies catalogades, protegides o amenaçades de flora i fauna silvestres.  
- Mesures parcials d'estudi i conservació d'espècies relacionades amb les anteriors.  
- Anàlisis de l'efecte sobre la fauna de mètodes massius o no selectius de captura.  
Article segon. Pressupost  
A. Els fons per a executar el que preveu aquesta ordre són de 78.056.092 de pessetes i estan adscrits a la línia 1521/000/95 del capítol IV del pressupost de la Generalitat Valenciana per a 1995.  
B. Els fons ací indicats es reparteixen temàticament de la manera següent:  
- el 65% per a projectes referits a fauna silvestre,  
- el 35% per a projectes sobre flora silvestre.  
C. Les anteriors proporcions podran ser modificades per la comissió de selecció prevista en aquesta ordre, quan s'observe que la suma de pressupostos de projectes seleccionats d'un dels temes no abaste la quantitat prevista.  
Article tercer. Requisits generals dels sol.licitants  
A. Podran aspirar a la concessió de subvencions aquelles persones majors d'edat que tinguen el títol acadèmic de doctor, llicenciat o enginyer superior i exercesquen alguna de les activitats següents:  
- Que realitzen habitualment tasques d'investigació científica en l'àmbit de la biologia vegetal o animal o en àrees estretament relacionades amb aquestes.  
- Que realitzen els treballs de tesi de llicenciatura o tesi doctoral en les matèries esmentades.  
- Que realitzen usualment activitats de conservació d'espècies, en el si d'institucions sense ànim de lucre degudament legalitzades que tinguen entre els seus fins estaturaris el desenvolupament de les activitats esmentades.  
B. Amb caràcter extraordinari, podran acceptar-se sol.licituds de persones que no tinguen les titulacions esmentades, sempre que siguen considerades de reconegut prestigi en l'àmbit de l'estudi o la conservació de la natura; aquesta condició sols s'acceptarà quan s'aporte almenys un aval científic favorable a la persona sol.licitant, emès per una persona amb títol acadèmic de doctor, que exercesca la seua activitat en un departament de biologia vegetal o animal o àrees equivalents en centres oficials d'investigació.  
Article quart. Idoneïtat dels sol.licitants  
Tant en els temes de fauna com en els de flora, les sol.licituds d'ajuda hauran de ser formulades per les persones que hagen d'executar l'activitat, i no per aquells que actuen com a directors o coordinadors dels treballs.  
Article cinquè. Temàtica de les subvencions  
A. Les sol.licituds per a subvencions sobre flora silvestre hauran de referir-se a poblacions valencianes d'una o més de les espècies dels grups indicats en l'annex I, apartats de l'A al D, sempre en temes o matèries indicats en l'annex I, apartat E.  
B. Les sol.licituds de subvencions sobre fauna hauran de referir-se a poblacions valencianes d'una o més de les espècies dels grups indicats en l'annex II, apartat A, o als mètodes de captura de fauna de l'annex II, apartat B.  
Article sisè. Tipologia de les activitats subvencionades  
A. Els resultats de les activitats subvencionades hauran de ser susceptibles de ser presentats mitjançant informes escrits, acompanyants dels elements il.lustratius adequats per a presentar-los, com ara gràfics, taules de dades, fotografies o diapositives, material audiovisual, etc.  
B. La percepció de les subvencions implica la cessió a la Generalitat Valenciana dels resultats i els seus drets de reproducció, inclosos les de materials de caràcter audiovisual, sense minva que els autors siguen citats quan es difonga una part o la totalitat del treball.  
Article setè. Dotacions econòmiques i terminis d'execució del projecte  
A. Ni l'ajuda que es concedirà ni el corresponent pressupost podran superar la quantitat de 500.000 ptes.  
B. L'execució dels projectes haurà d'acabar abans del 15 de novembre de 1995.  
Article vuitè. Documentació necessària  
A. Els peticionaris de les ajudes hauran de presentar un dossier que incloga obligatòriament els documents següents:  
1. Sol.licitud, segons indica l'annex III d'aquesta ordre  
2. Fotocòpia del DNI o passaport  
3. Fotocòpia del NIF o de l'etiqueta fiscal, o d'un document oficial on aparega aquest número  
4. Projecte de l'activitat que s'ha de fer, en no més de 10 fulls DIN A-4 mecanografiats a una cara a doble espai  
5. Pressupost amb desglossament detallat de totes les partides   
6. Currículum resumit  
7. Fotocòpia validada o compulsada de documents acreditatius de la titulació acadèmica requerida per al tipus de subvenció -article 4 d'aquesta ordre- i, si escau, l'aval científic necessari per a ser considerat com una persona de reconegut prestigi en l'estudi o la conservació de la natura.  
8. Certificats acreditatius d'estar al dia en el pagament de les obligacions fiscals i de la Seguretat Social, segons el que preveu l'ordre de 7 de gener de 1991 de la Conselleria d'Economia i Hisenda (DOGV núm. 1477, de 5 de febrer de 1991), expedides pels organismes competents, que hauran de presentar-se segons el que preveu l'annex IV d'aquesta ordre. Dins del termini de presentació d'instàncies caldrà aportar almenys una còpia del justificant d'haver sol.licitat l'expedició dels certificats necessàries, segons s'explica en l'article 12.B d'aquesta ordre.  
B. Aquells que es troben en les situacions més avall indicades, hauran de presentar, a més, obligatòriament, els documents que tot seguit s'indiquen:  
1. En el cas d'investigadors que no tinguen el títol de doctor, documentació que acredite que realitzen habitualment activitats d'investigació; a l'efecte, hi haurà prou amb un certificat expedit per la persona que dirigeix la corresponent línia d'investigació, amb la capçalera i el segell de l'entitat o l'empresa on habitualment efectua l'activitat científica.  
2. En el cas de membres de col.lectius sense ànim de lucre, un certificat de pertinença a aquest col.lectiu, una fotocòpia de la documentació acreditativa de la inscripció en el registre d'associacions i una còpia compulsada dels estatuts de l'entitat.  
3. en el cas de rebre alguna altra ajuda pel mateix concepte, ha d'aportar-se una fotocòpia de la documentació de la convocatòria, la resolució i el projecte aprovat a càrrec de l'altra ajuda.  
4. En el cas que es preveja la col.locació qualsevol tipus de senyal, l'establiment permanent d'objectes o infrastructures, la plantació o la sembra, la poda o la modificació de ports de plantes o qualsevol altra actuació que supose la instal.lació, la modificació o la millora dels béns immobles naturals o artificials d'un terreny, caldrà aportar l'autorització de la persona física o jurídica propietària de la finca; s'exclouen d'aquesta obligació les activitats que es facen en terrenys de propietat de la Generalitat Valenciana o en forests adscrites al Catàleg d'Utilitat Pública de la Generalitat Valenciana.  
C. Si es desitja, s'hi poden afegir tots els avals tècnics o científics que es vulga sobre la qualificació de la persona sol.licitant o l'interès del projecte. Per a la selecció no es tindran en compte els avals expedits per qualsevol dels òrgans de la Conselleria de Medi Ambient.  
Article novè. Terminis de presentació i resolució de dubtes  
A. El termini de presentació de sol.licituds i la resta de documentació acreditativa estarà obert durant 15 dies hàbils a partir de la data de publicació d'aquesta ordre.  
B. Mentre dure el termini de presentació d'instàncies, les persones interessades podran demanar informació sobre el correcte contingut o la forma d'emplenar la sol.licitud a les delegacions de la Conselleria de Medi Ambient, on podran adreçar-se en horari d'atenció al públic (de 9 a 14 h, de dilluns a divendres):  
- Serveis Territorials d'Alacant (c/ Churruca, 29, 03647, Alacant)  
- Serveis Territorials de València (c/ Francisco Cubells, 5, 46088, València)  
- Serveis Territorials de Castelló (c/ Herrero, 23, 12822, Castelló)  
- Servei de Protecció d'Espècies (c/ Arquitecte Alfaro, 39, 6a, 46475, València)  
- Centre de Protecció i Estudi del Medi Natural (Av. dels Pinars, 106, el Saler, València).  
Article desè. Llocs de presentació de la documentació  
Les persones interessades elaboraran les sol.licituds seguint el model i el contingut de l'annex III d'aquesta ordre. Hauran d'adreçar-les a la Direcció General de Conservació del Medi Natural i podran presentar-les al Registre General de la Conselleria de Medi Ambient (c/ Arquitecte Alfaro, 39, 46092, València), als registres dels serveis territorials ja indicats o de qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992).  
Article onze. Tràmit inicial  
A. El tràmit tècnic i administratiu de les subvencions correspon al Servei de Protecció d'Espècies de la Direcció General de Conservació del Medi Natural.  
B. Les sol.licituds que es reben en els serveis territorials de la Conselleria de Medi Ambient es remetran directament des dels respectius registres al Servei de Protecció d'Espècies.  
Article dotze. Denegacions i documentació d'estar al dia en les obligacions tributàries i davant de la Seguretat Social  
A. Es denegaran per endavant aquelles sol.licituds en què, acabat el termini de presentació d'instàncies i el de deu dies per corregir els vicis detectats, s'observe que falta algun dels documents indicats en l'article 9.A (llevat del que preveu el proper apartat) o els que, per raó del tipus de so.licitant o activitat, es requereixen en l'article 9.B.  
B. Pel que fa als instruments acreditatius d'estar al dia en el pagament de les obligacions tributàries i davant de la Seguretat Social, s'actuarà de la manera següent:  
B.1. En tancar-se el termini de presentació d'instàncies haurà d'haver-se lliurat la documentació dels apartats A.1 o B.1 de l'annex IV per part de qui tinguen l'obligació de presentar-los; per a aquells que hagen de presentar el que preveuen els apartats A.2 o B.2, hauran d'haver aportat el justificant d'haver sol.licitat els corresponents documents o certificats.  
B.2. En el cas d'haver presentat els justificants indicats en el segon paràgraf de l'apartat anterior, els certificats o els documents definitius hauran d'aportar-se en el termini màxim de 10 dies hàbils després del tancament de la convocatòria.  
C. La resta de sol.licituds passaran un tràmit d'examen tècnic dins de la Direcció General de Conservació del Medi Natural.  
Article tretze. Informe tècnic  
A. El tràmit tècnic inclourà l'elaboració d'un informe, en el qual podrà modificar-se el pressupost si s'observa que els costos indicats excedeixen dels habituals del tipus d'activitat.  
B. Per a la valoració dels pressupostos s'utilitzaran els mòduls de costos indicats en l'annex VI d'aquesta ordre.  
C. La Direcció General de Conservació del Medi Natural podrà decidir que una part o la totalitat dels informes siguen realitzats per tècnics dels serveis territorials. En cas contrari, el tràmit correspondrà al Servei de Protecció d'Espècies.  
D. Igualment, la Direcció General de Conservació del Medi Natural podrà demanar informes complementaris urgents que hauran de ser emesos pel Servei d'Espais Naturals en el cas de projectes que afecten de manera significativa algun dels espais naturals protegits dependents de la Generalitat Valenciana.  
Article catorze. Selecció de projectes  
A. La selecció dels projectes serà realitzada per una comissió presidida per la directora general de Conservació del Medi Natural, de la qual formaran part:  
- el cap del Servei de Protecció d'Espècies  
- dos tècnics adscrits al Servei de Protecció d'Espècies o als serveis territorials, designats per la Direcció General de la Conservació del Medi Natural  
- un tècnic designat per la Secretaria General Administrativa.  
B. En la selecció es tindran en compte almenys els criteris següents:  
1.Sobre la persona sol.licitant  
- el currículum de la persona sol.licitant.  
2. Sobre el projecte  
- La possibilitat de realització del projecte en termes de temps i cost, dins dels límits establerts per aquesta convocatòria; si escau, la viabilitat d'una execució parcial.  
- L'absència d'altres fonts de finançament per a aquest projecte.  
- Els costos d'execució.  
3. Sobre el tema del treball  
-El fet que no hi haja confluència amb activitats executades des de la Generalitat Valenciana.  
- En el cas de treballs sobre espècies, el grau d'urgència de conservació de les espècies objecte de treball.  
- En el cas de treballs sobre mètodes de captura, la repercusió social i cultural dels mètodes objecte d'estudi i el grau d'afectació a les espècies.  
Article quinze. Resolució de l'adjudicació  
A. Una vegada la comissió haja valorat totes les sol.licituds, i immediatament abans de redactar la proposta de resolució, s'informarà les persones interessades de l'expedient mitjançant una notificació de la proposta de la comissió i se'ls concedirà un termini de 15 dies perquè efectuen al.legacions. Una vegada transcorregut aquest termini, es redactarà la proposta de resolució i s'elevarà com a definitiva.  
B. La proposta definitiva de resolució d'adjudicació s'elevarà al conseller de Medi Ambient mitjançant la Direcció General de Conservació del Medi Natural. Aquesta proposta inclourà la llista dels projectes aprovats i denegats i, si escau, les causes de denegació. Per a cada projecte aprovat farà menció a:  
1. Nom i cognoms i NIF del sol.licitant, títol del projecte, pressupost ajustat i quantitats aprovades.  
2. Percentatge de l'execució mínima obligatòria del projecte per a aquells casos en què la subvenció sols permeta cobrir una part de l'activitat inicialment sol.licitada.  
C. El termini per a emetre la resolució serà de tres mesos a partir del tancament de la convocatòria. Les sol.licituds sobre les quals no haja recaigut la resolució en aquest termini hauran de considerar-se desestimades.  
D. La resolució es publicarà en el DOGV  
E. Contra la resolució, les persones interessades podran interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació, d'acord amb el que disposen els articles 58 i següents de la Llei de la Jurisdicció Contenciosa Administrativa. En aquest cas, de conformitat amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992), el recurrent haurà de comunicar prèviament a la Conselleria de Medi Ambient la interposició d'aquest recurs.  
F. En el termini màxim de 15 dies hàbils a partir de la publicació de la resolució, els beneficiaris de les subvencions hauran de remetre al Servei de Protecció d'Espècies la documentació següent:  
1. L'imprès d'alta de tercers per a pagaments de la Generalitat Valenciana, degudament emplenat, en el qual caldrà incloure la informació prevista en l'annex V d'aquesta ordre.  
2. Original del certificat bancari on s'indique el nom i el codi de l'entitat bancària; el nom, el codi i l'adreça de la sucursal, i el nom del compte o de la llibreta oberta a nom de la persona beneficiària de la subvenció, en el qual vulga rebre l'ingrés de l'ajuda una vegada realitzats els treballs.  
Article setze. Gestió tècnica de la subvenció  
A. La gestió i la inspecció tècnica dels projectes subvencionats corresponen conjuntament a:  
- la Direcció General de Conservació del Medi Natural  
- les direccions territorials de la Conselleria de Medi Ambient.  
B. A més dels controls econòmics que s'exercesquen habitualment des dels serveis competents dels òrgans citats en l'apartat anterior, aquests controls podran exercir-se directament des de la Secretaria General Administrativa de la Conselleria de Medi Ambient.  
Article disset. Autoritzacions administratives i de dret privat  
A. És de l'exclusiva responsabilitat de les persones beneficiàries de les ajudes, l'obtenció de tots els permisos que siguen necessaris per poder accedir a terrenys privats o públics amb limitacions a l'efecte.  
B. L'existència d'una resolució favorable no eximeix les persones interessades de sol.licitar i obtenir les autoritzacions que corresponguen per al maneig de les espècies catalogades o protegides de fauna o flora. Les autoritzacions s'hauran de sol.licitar a les autoritats previstes en cada cas en el Decret 79/1994, de 12 d'abril, del Govern Valencià, d'atribucions de competències administratives per emetre resolucions de flora o fauna silvestres (DOGV núm. 2249, de 20 d'abril de 1994).  
Article divuit. Informes justificatius de la realització de la subvenció  
A. Les ajudes es pagaran una vegada acabada l'activitat, després de la presentació de la memòria de resultats. No es pagarà cap quantitat prèvia en concepte de bestreta.  
B. Els adjudicataris de les subvencions hauran de presentar abans del 15 de novembre de 1995 una memòria per triplicat (original i dues còpies) amb detall del desenvolupament de les activitats, dels resultats tècnics o científics obtinguts i de les conclusions corresponents.  
C. La no-presentació injustificada d'una part o de la totalitat de la memòria de resultats, com també qualsevol evidència d'una execució insuficient de l'activitat subvencionada implicaran la detracció de la part econòmica corresponent.  
Article dinou. Certificats acreditatius del desenvolupament de la subvenció  
A. Els certificats acreditatius d'haver efectuat els projectes sols podran expedir-se a favor dels adjudicataris de les subvencions i no de col.laboradors o de persones relacionades amb aquests.  
B. Correspondrà a la Direcció General de Conservació del Medi Natural l'expedició d'aquests certificats a petició de les persones sol.licitants.  
Article vint. Obligacions dels beneficiaris  
A. Els beneficiaris de les subvencions estan obligats a executar correctament els treballs, d'acord amb els projectes presentats, i també a:  
1. Sotmetre's a les actuacions de control financer que corresponen a la Intervenció General de la Generalitat Valenciana en relació amb la subvenció concedida.  
2. Comunicar a la Conselleria de Medi Ambient l'obtenció de qualsevol altra ajuda o subvenció per a la mateixa finalitat, procedent de qualsevol altra administració o ens públic.  
3. Citar la Conselleria de Medi Ambient de la Generalitat Valenciana com a entitat finançadora de l'activitat, quan s'informe del desenvolupament o dels resultats del treball en mitjans de comunicació, publicacions o mitjans audiovisuals.  
B. El finançament parcial d'un projecte no implica l'adquisició de cap compromís de la Conselleria de Medi Ambient respecte al finançament de fases successives del mateix projecte.  
DISPOSICIó ADDICIONAL  
Es faculta la Direcció General de Conservació del Medi Natural perquè exercesca les accions necessàries per portar a terme el que preveu aquesta ordre.  
DISPOSICIó FINAL  
Aquesta ordre entrarà en vigor el dia que es publique en el Diari Oficial de la Generalitat Valenciana.  
València, 9 de març de 1995  
El conseller de Medi Ambient  
EMÉRIT BONO I MARTíNEZ  
ANNEX I  
Espècies i temes als quals han de referir-se els projectes sobre conservació de flora silvestre  
A. Espècies  
A.1. Plantes adscrites als annexos II o IV de la Directriu 92/43/CEE (DOCE núm. L206, de 22.07.1992)  
Diplotaxis ibicensis  
Helianthemum caput-felis  
Kosteletzkia pentacarpa  
Marsilea batardae  
Marsilea quadrifolia  
Marsilea strigosa  
Sideritis glauca  
Sideritis javalambrensis  
Silene hifacensis  
Teucrium lepicephalum  
A.2. Plantes adscrites als annexos Ia o IIa del Catàleg Nacional d'Espècies Amenaçades  
Cistus heterophyllus subsp. carthaginensis  
Carduncellus dianius  
Medicago arbora subsp. citrina   
Silene hifacensis  
A.3. Espècies amb les quals es realitzen menys actuacions de conservació d'entre les que figuren en l'annex I de l'Ordre de 20 de desembre de 1985, de la Conselleria Agricultura i Pesca, sobre protecció d'espècies endèmiques o amenaçades (DOGV núm. 336, de 3 de febrer de 1986).  
Antirrhinum valentinum  
Juniperus oxycedrus subsp. macrocarpa  
Leucojum valentinum  
Limonium cavanillesii  
Petrocoptis pardoi  
Saxifraga longifolia  
Silene diclinis  
Thymus inodorus  
Verbascum fontquerii (=Celsia valentina)  
Amb menys prioritat, també es podrà treballar amb la resta d'espècies dels annexos I o II de l'ordre esmentada.  
A.4. Altres espècies d'especial interès  
Antirrhinum pertegasii  
Caralluma munbyana  
Echium saetabense  
Erodium celtibericum  
Goodyera repens  
Hieracium fredesianum  
Hieracium valentinum  
Isoetes velata  
Jasione mansanetiana  
Leucanthemum arundanum  
Limonium densissimum  
Limonium lobetanicum  
Limonium rigualii  
Limonium santapolense  
Limonium sucronicum  
Limonium thiniense  
Linaria arabiniana  
Linaria orbensis  
Minuartia valentina  
Narcissus radinganorum  
Phillytis sagittata  
Phillytis scolopendrium  
Pinguicula grandiflora subsp. dertosensis  
Utricularia australis  
Salix tarraconensis  
Silene cambessedessii  
Teucrium freynii  
Trisetum velutinum (T. cavanillesianum)  
Vella lucentina  
Criptògames terrestres o d'aigua dolça (sols catàlegs)  
La resta de les espècies de l'annex I de l'Ordre de 20 de desembre de 1985  
B. TEMES  
1. Compte d'exemplars, censos, dinàmica poblacional; distribució en reticle fi (xarxes UTM o equivalents d'1 x 1 km o localitzacions exactes de poblacions amb GPS)  
2. Anàlisi del nínxol edàfic  
3. Biologia reproductiva, fecundació i dispersió  
4. Genètica o variabilitat intrapoblacional o interpoblacional  
5. Reproducció o propagació artificials, cultiu  
6. Reforços o reintroduccions basats en informes científics favorables  
7. Seguiment i anàlisi estadística de resultats de reforços o reintroduccions efectuats amb antelació  
8. Tècniques de conservació ex situ  
9. Redacció de plans de recuperació i maneig  
10. Arxius fotogràfics d'espècies rares, endèmiques o amenaçades (sols material que no figure en altres arxius de la Conselleria de Medi Ambient)  
11. Catàlegs criptogàmics  
ANNEX II  
Espècies i temes als quals han de referir-se els projectes sobre conservació de la fauna silvestre  
A. Projectes sobre espècies  
1. Vertebrats. Els projectes hauran de versar sobre espècies del Decret 265/1994, de 20 de desembre, del Consell de la Generalitat Valenciana, pel qual es crea i regula el Catàleg Valencià d'Espècies Amenaçades i s'estableixen categories i normes de protecció de la fauna (DOGV núm. 2431, de 19 de gener de 1995), tenint en compte que són prioritàries les activitats sobre les de l'annex I (espècies catalogades) del decret.  
2. Invertebrats. Els projectes hauran de versar sobre espècies d'algun dels grups següents:  
- Austropotamobius pallipes  
- Espècies protegides pels annexos II, IV o V de la Directriu 92/43/CEE (DOCE núm. L206, de 22.07.1992)  
- Endemismes absoluts o quasi absoluts de la Comunitat Valenciana.  
- Espècies extremadament rares o amenaçades. Serà criteri preferent l'aparició en llistats científics oficials (llibres rojos d'invertebrats) d'àmbit nacional o internacional.  
B. Projectes sobre mètodes de captura  
Versaran sobre:  
- Mètodes indicats en l'annex III del Reial Decret 1095/1989, de 8 de setembre, pel qual es declaren les espècies objecte de caça i pesca i s'estableixen normes per protegir-les (BOE núm. 218, de 12 de setembre).  
- Sistemes de captura o control per evitar danys produïts per les espècies de caça major a l'empara de les autoritzacions indicades en l'esmentat Reial Decret 1095/1989 o en la Llei 4/1989, de 27 de març, de Conservació dels Espais Naturals i de la Flora i Fauna Silvestres (BOE núm. 74, de 28 de març de 1989).  
ANNEX III  
 Model d'instància  
Sol.licitud per optar a la concessió d'ajudes per a realitzar activitats de conservació d'espècies de flora i fauna silvestres  
Dades de la persona i del projecte  
Cognoms i nom:  
NIF:  
Adreça completa:  
Districte postal i població:  
Telèfon de contacte:  
Titulació:  
Títol del projecte:  
Pressupost (en pessetes):  
Declaració jurada  
Declare sota jurament o promesa que:  
1. Són certes les dades que consten en aquesta instància, i també en el currículum que adjunte.  
2. L'activitat o la part d'aquesta per a la qual sol.licite l'ajuda inicia l'execució a partir d'aquesta sol.licitud, i no s'ha executat amb antelació.  
3. Estic al corrent en les obligacions tributàries i davant de la Seguretat Social.  
4. No hi ha concurrència de finançament amb altres fonts per a l'activitat que ací sol.licite.  
5. En el cas que coincidesquen l'acceptació de la subvenció i la d'altres formes de finançament per a l'execució de la mateixa activitat, em compromet a comunicar-ho immediatament a la Direcció General de Conservació del Medi Natural, i renunciaré a rebre conjuntament les dues ajudes pel mateix concepte.  
6. El projecte per al qual sol.licite la subvenció es fa sense ànim de lucre i l'ajuda, si es concedeix, es dedicarà de manera exclusiva i íntegra a compensar la dedicació i els costos de la realització de l'activitat conservacionista.  
Població i data:  
Nom i signatura:  
DIRECCIó GENERAL DE CONSERVACIó DEL MEDI NATURAL - C/ Arquitecte Alfaro, 39, 46551, VALèNCIA  
ANNEX IV  
Documentació acreditativa d'estar al corrent en les obligacions tributàries i davant de la Seguretat Social, d'acord amb el que preveu l'Ordre de 7 de gener de 1991, de la Conselleria d'Economia i Hisenda  
Tipus de documents que s'han aportar:  
A. Obligacions tributàries  
Certificat original o còpia compulsada dels documents acreditatius següents:  
A.1. Per a aquells que estan obligats a tributar  
A.1.1. IVA  
- Declaració anual de l'últim exercici (model 390)  
- Declaració dels trimestres transcorreguts entre aquest exercici i la data de la sol.licitud de la subvenció (model 300)  
A.1.2. IRPF  
- Declaració o resum anual de l'últim exercici (model 100)  
- Retencions a compte del període transcorregut entre aquest exercici i la data de la sol.licitud de la subvenció (model 130)  
A.1.3. Declaració d'ingressos i pagaments de l'últim exercici (model 347)  
A.1.4. Impost d'activitats econòmiques de l'últim exercici  
A.2. En el cas de no estar obligada al pagament d'una part o de la totalitat d'aquests impostos, la persona interessada ha d'aportar el certificat negatiu corresponent, expedit per l'Agència Tributària.  
B. Obligacions davant de la Seguretat Social:  
B.1. Certificat original expedit per la tresoreria territorial de la Seguretat Social, o còpia compulsada per aquest organisme, acreditatiu del règim d'afiliació i l'alta en la Seguretat Social, i del fet d'estar al dia en el pagament de les quotes corresponents, si escau.  
B.2. La persona que no estiga inscrita en la Seguretat Social o que estiga exempta dels pagaments de les quotes o no hi estiga obligada, ha d'aportar obligatòriament el document acreditatiu d'aquestes condicions, expedit per la tresoreria territorial o la delegació ministerial corresponent.  
NOTA: no són vàlids originals o còpies de nòmines. L'Ordre de 7 de gener de 1991 considera exclusivament com a vàlids els documents que expedeixen directament les tresoreries territorials.  
ANNEX V  
Alta de tercers  
Manteniment de tercers  
Alta d'entitata de crèdit  
- Nom i cognoms:  
- Adreça (carrer i número):  
- Població:  
- Codi postal:  
- Titular del compte:  
- NIF:  
- Denominació de l'entitat financera:  
- Codi de l'entitat financera:  
- Denominació de la sucursal o l'agència:  
- Codi de la sucursal o l'agència:  
- Núm de compte:  
Declare que són certes les dades més amunt indicades i que identifiquen el compte i l'entitat financera on vull rebre les quantitats econòmiques que en qualitat de beneficiari de subvencions em poden correspondre.  
Nom i signatura  
En qualitat de: beneficiari de la subvenció  
DNI:  
ANNEX VI  
Mòduls de cost per hora dels treballs que s'han de subvencionar  
Titulació............................................. PTA/hora\*  
Doctor....................................................2.568  
Llicenciat amb grau...............................2.403  
Titulat superior o enginyer....................2.329  
Altres.....................................................1.863  
\* En el cost hi ha compensat la mitjana del cost de dietes, desplaçaments o altres despeses corrents habituals.


Còpia Permalink ELI